ปวดตั้งแต่หน่องลงไปค่ะ ปวดมาก นอนไม่ได้เลยค่ะไม่มีไข้ ตัวไม่ร้อน นะคะเป็นมาสองวันแล้วยังไม่ได้ไปหา หรือกินยา ค่ะ
สวัสดีค่ะอาการปวดน่องอาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-กระดูกสันหลังกดทับเส้นประสาท อาจมีอาการปวดหลังและต้นขาร่วมด้วย หรืออาจมีกล้ามเนื้ออ่อนแรง-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดแนะนำหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ควรไปพบแพทย์หากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ และควรหยุดยาทุกชนิดที่ไม่จำเป็นไปก่อน